VIEŠOJO IR PRIVATAUS SUBJEKTŲ PARTNERYSTĖS PROJEKTO „DAUGIAFUNKCIS SVEIKATINIMO, UGDYMO, ŠVIETIMO, KULTŪROS IR UŽIMTUMO SKATINIMO KOMPLEKSAS“ ĮGYVENDINIMO APRAŠYMAS

1. Projektas yra įgyvendinamas dviejų suteikiančiųjų institucijų - Kūno kultūros ir sporto departamento prie Lietuvos Respublikos Vyriausybės ir Vilniaus miesto savivaldybės administracijos viešojo ir privataus subjektų partnerystės būdu remiantis *Design-Build-Finance-Operate* (*Projektuok-Statyk-Finansuok-Valdyk*) modeliu.
2. Žemės sklypuose koncesininko, laimėjusio koncesijos konkursą, įsteigta projekto bendrovė turės atlikti daugiafunkcio komplekso infrastruktūros sukūrimo bei teritorijos sutvarkymo darbus. Taip pat projekto bendrovei suteikiama teisė daugiafunkciame komplekse teikti koncesijos sutartyje nurodytas paslaugas ir vykdyti komercinę veiklą. Be to, projekto bendrovei suteikiama teisė savo rizika sukurti papildomą nekilnojamą turtą komercinei veiklai vykdyti. Projekto bendrovė neįgyja nuosavybės teisių į daugiafunkcį kompleksą ir papildomą nekilnojamą turtą – jie nuosavybės teise priklausys Vilniaus miesto savivaldybei, o projekto bendrovei įsipareigojimų pagal koncesijos sutartį vykdymui bus perduoti nuomos ar kitais teisės aktų numatytais pagrindais. Be to, projekto bendrovei bus perduotos dabartinio stadiono konstrukcijos. Tuo atveju, jeigu daugiafunkcio komplekso infrastruktūra ir papildomas nekilnojamasis turtas projekto bendrovei bus perduodami nuomos pagrindais, projekto bendrovė bus atleista nuo turto nuomos mokesčio, arba, jeigu Vilniaus miesto savivaldybės taryba priimtų kitokį sprendimą, mokėtinas turto nuomos mokestis bus kompensuojamas koncesijos sutartyje nustatyta tvarka. Projekto bendrovė turės teisę, suderinus su suteikiančiosiomis institucijomis, laikinai subnuomoti ar kitaip teisės aktų nustatyta tvarka perduoti tretiesiems asmenims komercinės veiklos vykdymui papildomą nekilnojamą turtą ar bendro naudojimo patalpas,.. Už daugiafunkcio komplekso infrastruktūros, teritorijos sutvarkymo bei koncesijos sutartyje nurodytų paslaugų teikimą projekto bendrovei suteikiančiosios institucijos mokės metinį atlyginimą koncesijos sutartyje nustatyta tvarka ir sąlygomis. Atsižvelgiant į tai, kad projekto bendrovei suteikiama teisė vykdyti komercinę veiklą, trūkstamą lėšų dalį projekto bendrovė turės padengti iš pajamų, gautų vykdant komercinę veiklą.

Pagrindinės koncesijos sutarties įgyvendinimo sąlygos

1. Sutarties trukmė – iki 25 metų, t.y. daugiafunkcio komplekso infrastruktūra turi būti sukūrta ir teritoriją sutvarkyta per 3 metų laikotarpį, o paslaugos teikiamos – ne ilgiau kaip 22 metus.
2. Į koncesijos sutarties apimtį įeina šios veiklos:
	1. apleistos teritorijos žemės sklypuose sutvarkymas, bendro naudojimo inžinerinių tinklų nutiesimas bei viešųjų erdvių ir bendrojo naudojimo infrastruktūros įrengimas, jų priežiūra bei su daugiafunkciame komplekse teikiamomis paslaugoms ir viešosiomis paslaugomis susijusios komercinės veiklos vykdymas;
	2. vaikų darželio infrastruktūros sukūrimas, kuris apima ne mažesnio, kaip 300 vietų vaikų darželio pastato ir visos inžinerinės infrastruktūros, reikalingos teikti ikimokyklinio ugdymo paslaugas (pvz. žaidimų pavėsinių stoginės, žaidimų aikštelės, pėsčiųjų takai, želdiniai ir t.t.) projektavimą, statybą, eksploatavimą ir priežiūrą;
	3. kultūrinio ugdymo centro ir bibliotekos infrastruktūros (ne daugiau kaip 1 600 (vieno tūkstančio šešių šimtų) kv. m. patalpų) projektavimą, statybą, eksploatavimą ir priežiūra perkeliant Vilniaus miesto savivaldybės centrinės bibliotekos Šeškinės filialą;
	4. neformaliojo ugdymo veiklai skirtų sporto infrastruktūros objektų – meninės gimnastikos, bokso, imtynių, fizinio pasirengimo salių, ne mažiau kaip 3 (trijų) futbolo aikščių, 1 (vieno) lengvosios atletikos stadiono, 4 (keturių) universalių sporto salių (3 (trijų) krepšinio ir 1 (vienos) rankinio) ir administracinių patalpų sukūrimą, kuris apima projektavimą, statybą, eksploatavimą, priežiūrą, ir komercinės veiklos vykdymas tuo laiku, kai ši infrastruktūra nenaudojama Vilniaus miesto savivaldybės poreikiams;
	5. viešųjų kultūros ir sporto renginių infrastruktūros, t.y., ne mažiau kaip 15 000 (penkiolikos tūkstančių) stacionarių sėdimų vietų stadiono kartu su visa reikalinga infrastruktūra sukūrimas, kuris apima projektavimą, statybą, eksploatavimą ir priežiūrą, bei komercinės veiklos jame vykdymas;
	6. sporto muziejaus, t.y. ne daugiau kaip 1 500 (vieno tūkstančio penkių šimtų) kv. m. patalpų sukūrimas, kuris apima projektavimą, statybą, eksploatavimą bei priežiūrą;
	7. Lietuvos Respublikos kultūros ministerijos ir Lietuvos Respublikos švietimo ir mokslo ministerijos viešųjų kultūros ir sporto įrenginių infrastruktūroje organizuojamų renginių (Lietuvos dainų šventės, Lietuvos moksleivių dainų šventės, Baltijos šalių studentų dainų šventės „Gaudeamus“), taip pat kitų valstybės institucijų organizuojamų renginių pagal poreikį, bet ne daugiau nei 20 dienų per metus, aptarnavimą.
3. Vilniaus miesto savivaldybė nuomos (panaudos) pagrindais perduos projekto bendrovei toliau nurodytą turtą:
	1. Žemės sklypus, t.y.:
		1. žemės sklypą (kadastro Nr. 0101/0020:212 unikalus Nr. 4400-0842-8751) esantį Ozo g. 27, Vilnius. Žemės sklypo naudojimo būdas – visuomeninė/komercinė paskirtis; leistinas pastatų aukštis – nuo 12 iki 35 m, užstatymo tankis – iki 80%; užstatymo intensyvumas – 3, priklausomųjų želdinių dalis nuo 15 % iki 25 %, apribojimai – 1,8 ha kelio servitutas, nestatyti prekybos centrų. Žemės sklypas nuosavybės teise priklauso Lietuvos Respublikai, patikėjimo teise bus valdomas Vilniaus miesto savivaldybės. Projekto bendrovei daugiafunkcio komplekso infrastruktūros sukūrimo laikotarpiu žemės sklypas bus perduotas nuomos pagrindais, kaip statybvietė
		2. žemės sklypą (kadastro Nr. 0101/0020:211, unikalus Nr. 4400-0841-3080) esantį Ukmergės g., Vilnius. Žemės sklypo naudojimo būdas – visuomeninė/rekreacinė paskirtis. Žemės sklypas nuosavybės teise priklauso Lietuvos Respublikai, patikėjimo teise bus valdomas Vilniaus miesto savivaldybės. Projekto bendrovei žemės sklypas bus perduotas nuomos pagrindais daugiafunkcio komplekso infrastruktūros sukūrimo laikotarpiui, kaip statybvietę.
	2. Stadiono konstrukcijas (unikalus Nr. 1300-2038-7016) Ozo g. 27, Vilnius (nebaigtas statyti statinys). Nuosavybės teise priklauso Vilniaus miesto savivaldybei. Projekto bendrovei stadiono konstrukcijos perduodamos nuomos ar kitais teisės aktų numatytais pagrindais, jeigu stadiono konstrukcijos pagal koncesijos sutartį bus naudojamos daugiafunkcio komplekso infrastruktūros sukūrimui. Atsižvelgdama į dalyvių pasiūlymus, jeigu stadiono konstrukcijos nebus naudojamos daugiafunkcio komplekso infrastruktūros sukūrimui, Vilniaus miesto savivaldybės taryba priims atskirą sprendimą dėl stadiono konstrukcijų nugriovimo (pašalinimo). Tokiu atveju Stadiono konstrukcijų demontavimo, griovimo, statybinio laužo išvežimo bei visi kiti pašalinimo darbai, bei visų leidimų ar kitų darbams atlikti reikalingų dokumentų gavimas pateks į suteikiančiųjų institucijų projekto bendrovei perduodamų darbų apimtį.

Projekto bendrovei gali būti perduota valdyti ir naudoti transporto priemonių stovėjimoaikštelė, kuri nuosavybės teise priklauso Vilniaus miesto savivaldybei, tačiau uzufrukto teise iki 2027 m. vasario 9 d. valdoma privataus juridinio asmens (AKROPOLIS, UAB). Pasibaigus uzufruktui, projekto bendrovė galės koncesijos sutartyje nustatyta tvarka perimti nuomos ar kitais teisės aktų nustatytais pagrindais šios aikštelės valdymą pagal tuo metu taikytinus teisės aktus veiklai, susijusiai su daugiafunkciame komplekse teikiamomis paslaugomis ir / ar vykdoma komercine veikla.

koncesijos sutarties veiklų finansavimas

1. Koncesijos sutarties veiklos finansuojamos toliau nurodyta tvarka ir sąlygomis:
	1. Daugiafunkcio komplekso sukūrimo išlaidos bus dengiamos Europos Sąjungos struktūrinės paramos fondų lėšomis, valstybės ir Vilniaus miesto savivaldybės biudžetų lėšomis, koncesininko ir/ar projekto bendrovės nuosavomis ar skolintomis lėšomis.
	2. Koncesijos sutartyje nurodytų paslaugų teikimas iš dalies bus finansuojamas suteikiančiųjų institucijų lėšomis koncesijos sutartyje nustatyta tvarka. Likusi paslaugų teikimo išlaidų dalis bei komercinės veiklos vykdymo išlaidos turės būti finansuojama koncesininko ir/ar projekto bendrovės nuosavomis ir / ar skolintomis lėšomis, ar naudojant kitus, ne suteikiančiųjų institucijų, fondus bei pajamas.

rizikų pasidalinimas tarp koncesijos sutarties šalių

1. Kiekvienai koncesijos sutarties šaliai priskirta rizikos rūšis nurodyta koncesijos sutarties 5 priede rizikos pasiskirstymo tarp šalių matricoje . Bendras principas, kuriuo remiantis paskirstytos rizikos: rizika priskirta tai šaliai, kuri mažiausiomis sąnaudomis geriausiai sugeba ją valdyti. Didžioji pagal koncesijos sutartį kylančios rizikos dalis priskiriama koncesininkui ir projekto bendrovei. Koncesininkas ir projekto bendrovė, be kita ko, prisiima projektavimo, statybos darbų, paslaugų kokybės, prieinamumo rizikas. Detalus rizikų pasidalijimas tarp šalių gali būti tikslinamas koncesijos konkurso metu, atsižvelgiant į tai, kuri šalis mažiausiomis sąnaudomis sugebės šią riziką valdyti, tačiau nepažeidžiant Koncesijų įstatymo 2 str. 1 d. numatyto reikalavimo koncesininkui ar Ppojekto bendrovei koncesijos sutartimi prisiimti visą ar didžiąją dalį su projekto bendrovei perduodama veikla susijusios rizikos bei atitinkamas teises ir pareigas.
2.

Išankstinės atrankos kriterijai

Konkurse dalyvaujantis ūkio subjektas turi atitikti žemiau nurodytus bendruosius, ekonominės ir finansinės būklės, techninio ir profesinio pajėgumo kriterijus:

| Nr. | 1. Bendrieji reikalavimai
 | Kaip atitikimo įrodymą reikia pateikti |
| --- | --- | --- |
| * 1.
 | Dalyvio, kaip juridinio asmens, vadovas ar kitas asmuo, turintis teisę dalyvio vardu sudaryti sandorį, buhalteris ar kitas asmuo, turintis teisę surašyti ir pasirašyti dalyvio apskaitos dokumentus, neturi neišnykusio ar nepanaikinto teistumo, ar dėl dalyvio, kaip juridinio asmens, per pastaruosius 5 (penkis) metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, arba nėra priimtas ir įsiteisėjęs apkaltinamasis teismo nuosprendis už 2014 m. vasario 26  d. Europos Parlamento ir Tarybos direktyvos 2014/23/ES dėl koncesijos sutarčių suteikimo 38 straipsnio 4 dalyje išvardytuose Europos Sąjungos teisės aktuose apibrėžtus nusikaltimus ir dalyvis, kaip juridinis asmuo, neturi neišnykusio ar nepanaikinto teistumo už Lietuvos Respublikos baudžiamojo kodekso XXXI ir XXXII skyriuose įvardytas nusikalstamas veikas. | Informatikos ir ryšių departamento prie Lietuvos Respublikos vidaus reikalų ministerijos išduota pažyma, valstybės įmonės Registrų centro pažyma, arba įgaliotos užsienio institucijos išduoti dokumentai, patvirtinantys, kad (i) dalyvis (ii) dalyvio vadovas ir kiti dalyvio vardu veikiantys asmenys, (iii) buhalteris ar kitas asmuo, turintis teisę surašyti ir pasirašyti dalyvio apskaitos dokumentus, neturi galiojančio teistumo už šiame punkte nurodytas nusikalstamas veikas.Jeigu dalyvio buveinės šalyje tokie dokumentai neišduodami, arba neapima visų keliamų klausimų, juos galima pakeisti:1. atitinkama priesaikos deklaracija, jei ji taikoma dalyvio buveinės šalyje;
2. jeigu priesaikos deklaracija nėra taikoma – oficialia dalyvio deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai savo kilmės šalyje arba šalyje, iš kurios jis atvyko.

Šiame punkte nurodyti dokumentai turi būti išduoti ne anksčiau kaip 60 (šešiasdešimt) dienų iki paraiškos pateikimo termino pabaigos, arba jų galiojimo laikas turi apimti šią datą. |
| * 1.
 | Dalyvis nėra bankrutavęs, likviduojamas, su kreditoriais sudaręs taikos sutarties (susitarimo su kreditoriais tęsti dalyvio veiklą, kai jis prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), sustabdęs ar apribojęs savo veiklos arba dalyvio padėtis pagal šalies, kurioje jis registruotas, įstatymus nėra tokia pati ar panaši. | 1) Kadangi Valstybės įmonės Registrų centro informacinėje sistemoje neatlygintinai teikiama informacija apie dalyvio (juridinio asmens), registruoto Lietuvos Respublikoje, teisinį statusą, duomenys apie Lietuvos Respublikos dalyvio (juridinio asmens) kvalifikaciją bus užfiksuoti ir išsaugomi suteikiančiosiose institucijose paskutinę pasiūlymų paraiškos pateikimo dieną. Dalyvis (juridinis asmuo), registruotas Lietuvos Respublikoje, neturi pateikti kvalifikacijos reikalavimą patvirtinančio dokumento. Tuo atveju, jeigu dalyvis yra užsienio šalyje registruotas juridinis asmuo, jis pateikia atitinkamos užsienio šalies institucijos išduotą dokumentą, patvirtinantį, kad dalyvio atitiktį šiam reikalavimui.Jeigu dalyvio buveinės šalyje tokie dokumentai neišduodami, arba neapima visų keliamų klausimų, juos galima pakeisti:1. atitinkama priesaikos deklaracija, jei ji taikoma dalyvio buveinės šalyje;
2. jeigu priesaikos deklaracija nėra taikoma – oficialia dalyvio deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai savo kilmės šalyje arba šalyje, iš kurios jis atvyko; arba
3. Dalyvio laisvos formos deklaracija.

Remiantis tuo, kad valstybės įmonės Registrų centro informacinėje sistemoje neatlygintinai teikiama informacija apie dalyvio (juridinio asmens), registruoto Lietuvos Respublikoje, teisinį statusą, duomenys apie Lietuvos Respublikoje registruoto dalyvio (juridinio asmens) kvalifikaciją bus užfiksuoti ir išsaugomi paraiškos pateikimo dieną. Dalyvis (juridinis asmuo), registruotas Lietuvos Respublikoje, neturi pateikti kvalifikacijos reikalavimą patvirtinančio dokumento.ir2) Dalyvio deklaracija, užpildyta pagal Sąlygų 8 priede pateiktą formą.Šiame punkte nurodyti dokumentai turi būti išduoti (sudaryti) ne anksčiau kaip 60 (šešiasdešimt) dienų iki paraiškos pateikimo datos, arba jų galiojimo laikas turi apimti šią datą. |
| * 1.
 | Dalyviui nėra iškelta restruktūrizavimo, bankroto byla arba bankroto procesas vykdomas ne teismo tvarka, inicijuotos priverstinio likvidavimo arba vykdomos analogiškos procedūros pagal šalies, kurioje jis registruotas, įstatymus. | 1) Kadangi valstybės įmonės Registrų centro informacinėje sistemoje neatlygintinai teikiama informacija apie dalyvio (juridinio asmens), registruoto Lietuvos Respublikoje, teisinį statusą, duomenys apie Lietuvos Respublikos tiekėjo (juridinio asmens) kvalifikaciją bus užfiksuoti ir išsaugomi perkančiojoje organizacijoje paskutinę pasiūlymų paraiškos pateikimo dieną. Dalyvis (juridinis asmuo), registruotas Lietuvos Respublikoje, neturi pateikti kvalifikacijos reikalavimą patvirtinančio dokumento. Tuo atveju, jeigu dalyvis yra užsienio šalyje registruotas juridinis asmuo, jis pateikia atitinkamos užsienio šalies institucijos išduotą dokumentą, patvirtinantį, kad dalyvio atitiktį šiam reikalavimui.Jeigu dalyvio buveinės šalyje tokie dokumentai neišduodami, arba neapima visų keliamų klausimų, juos galima pakeisti:1. atitinkama priesaikos deklaracija, jei ji taikoma dalyvio buveinės šalyje;
2. jeigu priesaikos deklaracija nėra taikoma – oficialia dalyvio deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai savo kilmės šalyje arba šalyje, iš kurios jis atvyko; arba
3. Dalyvio laisvos formos deklaracija.

Remiantis tuo, kad valstybės įmonės Registrų centro informacinėje sistemoje neatlygintinai teikiama informacija apie dalyvio (juridinio asmens), registruoto Lietuvos Respublikoje, teisinį statusą, duomenys apie Lietuvos Respublikoje registruoto dalyvio (juridinio asmens) kvalifikaciją bus užfiksuoti ir išsaugomi paraiškos pateikimo dieną. Dalyvis (juridinis asmuo), registruotas Lietuvos Respublikoje, neturi pateikti kvalifikacijos reikalavimą patvirtinančio dokumento.ir2) Dalyvio deklaracija, užpildyta pagal Sąlygų 8 priede pateiktą formą.Šiame punkte nurodyti dokumentai turi būti išduoti (sudaryti) ne anksčiau kaip 60 (šešiasdešimt)  dienų iki paraiškos pateikimo datos, arba jų galiojimo laikas turi apimti šią datą. |
|  | Dalyvis neturi neišnykusio ar nepanaikinto teistumo arba dėl dalyvio, kaip juridinio asmens, per pastaruosius 5 (penkis) metus nėra įsiteisėjęs apkaltinamasis teismo nuosprendis už nusikalstamas veikas nuosavybei, turtinėms teisėms ir turtiniams interesams, intelektualinei ar pramoninei nuosavybei, ekonomikai ir verslo tvarkai, finansų sistemai, valstybės tarnybai ir viešiesiems interesams, išskyrus šios lentelės 1.1 punkte išvardintas veikas. | Informatikos ir ryšių departamento prie Lietuvos Respublikos vidaus reikalų ministerijos išduota pažyma, valstybės įmonės Registrų centro pažyma, arba įgaliotos užsienio institucijos išduoti dokumentai, patvirtinantys, kad dalyvis neturi galiojančio teistumo už šiame punkte nurodytas nusikalstamas veikas.Jeigu dalyvio buveinės šalyje tokie dokumentai neišduodami, arba neapima visų keliamų klausimų, juos galima pakeisti:1. atitinkama priesaikos deklaracija, jei ji taikoma dalyvio buveinės šalyje;
2. jeigu priesaikos deklaracija nėra taikoma – oficialia dalyvio deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai savo kilmės šalyje arba šalyje, iš kurios jis atvyko.

Šiame punkte nurodyti dokumentai turi būti išduoti ne anksčiau kaip 60 dienų iki paraiškos pateikimo datos, arba jų galiojimo laikas turi apimti šią datą. |
|  | Dalyvis nėra padaręs rimto profesinio pažeidimo.Sąvoka „*rimtas profesinis pažeidimas*“ suprantama kaip profesinės etikos pažeidimas, kai nuo dalyvio pripažinimo nesilaikančiu profesinės etikos normų momento praėjo mažiau kaip vieni metai, arba kaip konkurencijos, darbo, darbuotojų saugos ir sveikatos, aplinkosaugos teisės aktų pažeidimas, už kurį dalyviui, kuris yra juridinis asmuo, yra paskirta ekonominė sankcija, nustatyta Lietuvos Respublikos įstatymuose, kai nuo sprendimo, kuriuo buvo paskirta ši sankcija, įsiteisėjimo dienos praėjo mažiau kaip vieni metai. Jeigu dalyvis, kuris yra juridinis asmuo, pažeidė Lietuvos Respublikos konkurencijos įstatymo 5 straipsnį, toks pažeidimas laikomas profesiniu, jeigu nuo sprendimo paskirti Lietuvos Respublikos konkurencijos įstatyme nustatytą ekonominę sankciją įsiteisėjimo dienos praėjo mažiau kaip 3 (treji) metai. | Dalyvio deklaracija, užpildyta pagal Sąlygų 8 priede pateiktą formą. |
|  | Dalyvis yra įvykdęs įsipareigojimus, susijusius su mokesčių, išskyrus socialinio draudimo įmokas, mokėjimu pagal šalies, kurioje jis registruotas ir šalies, kurioje yra Suteikiančiosios institucijos, reikalavimus.  | Valstybinės mokesčių inspekcijos prie Finansų ministerijos teritorinės valstybinės mokesčių inspekcijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis ir šalies, kurioje dalyvis registruotas, kompetentingos valstybės institucijos pažyma, patvirtinanti, kad dalyvis yra įvykdęs įsipareigojimus, susijusius su mokesčių mokėjimu. Šiame punkte nurodyti dokumentai turi būti išduoti ne anksčiau kaip 60 (šešiasdešimt) dienų iki paraiškos padavimo datos, arba jų galiojimo laikas turi apimti šią datą. |
|  | Dalyvis yra įvykdęs visus įsipareigojimus, susijusius su socialinio draudimo įmokų mokėjimu pagal šalies, kurioje jis registruotas ir šalies, kurioje yra suteikiančiosios institucijos, reikalavimus. Dalyvis laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 eurų. | Jeigu dalyvis yra juridinis asmuo, registruotas Lietuvos Respublikoje, suteikiančiosios institucijos nereikalauja dalyvio pateikti dokumento patvirtinančio dalyvio įsipareigojimų, susijusių su socialinio draudimo įmokų sumokėjimu, įvykdymą. Ši informacija bus tikrinama Valstybinio socialinio draudimo fondo valdybos prie Socialinės apsaugos ir darbo ministerijos informacinėje sistemoje paraiškų pateikimo dieną.Jeigu dalyvis yra užsienio šalyje registruotas juridinis asmuo jis pateikia atitinkamos užsienio šalies institucijos išduotą dokumentą patvirtinantį, kad dalyvis yra įvykdęs socialinio draudimo įmokų mokėjimo įsipareigojimus.Šiame punkte nurodyti dokumentai turi būti išduoti ne anksčiau kaip 60 (šešiasdešimt) dienų iki paraiškos padavimo datos, arba jų galiojimo laikas turi apimti šią datą. |
| * 1.
 | Dalyvis apie nustatytų reikalavimų atitiktį nėra pateikęs melagingos informacijos, kurią Suteikiančiosios institucijos gali įrodyti bet kokiomis teisėtomis priemonėmis | Dalyvio deklaracija, užpildyta pagal Sąlygų 8 priede pateiktą formą. |
| * 1.
 | Dalyvis turi būti atestuotas ir turėti teisę atlikti ypatingo statinio statybos darbus:*statinių grupės*: negyvenamieji pastatai; inžineriniai tinklai: vandentiekio tinklai, šilumos tiekimo tinklai, nuotekų šalinimo tinklai, elektros tinklai;*statybos darbų sritys*: **bendrieji statybos darbai** (žemės darbai; statybinių konstrukcijų (gelžbetonio, betono, metalo, mūro, medžio ir pan.) statyba ir montavimas, hidroizoliacija, stogų įrengimas, apdailos darbai)**.****specialieji statybos darbai** (mechanikos darbai (statinio vandentiekio ir nuotekų šalinimo inžinerinių sistemų įrengimas; statinio šildymo, vėdinimo, oro kondicionavimo inžinerinių sistemų įrengimas), elektrotechnikos darbai (statinio elektros inžinerinių sistemų įrengimas; procesų valdymo ir automatizavimo sistemų įrengimas; statinio nuotolinio ryšio (telekomunikacijų) inžinerinių sistemų įrengimas; statinio apsauginės signalizacijos, gaisrinės saugos inžinerinių sistemų įrengimas. | Statybos produkcijos sertifikavimo centro išduoto atestato ar teisės pripažinimo dokumento[[1]](#footnote-1) tinkamai patvirtinta kopija. |

| Nr. | 1. Ekonominės ir finansinės būklės reikalavimai
 | Kaip atitikimo įrodymą reikia pateikti |
| --- | --- | --- |
| * 1.
 | Dalyvio vidutinė metinė statybos ir montavimo darbų apimtis per paskutinius 5 (penkis) metus iki paraiškų pateikimo termino pabaigos arba per laiką nuo dalyvio įregistravimo dienos (jeigu veikla vykdyta mažiau nei 5 (penkis metus) iki paraiškų pateikimo termino pabaigos) turi būti ne mažesnė kaip **36,5 (trisdešimt šeši milijonai penki šimtai tūkstančių) mln.EUR (be PVM)** (arba atitinkamai kita valiuta)[[2]](#footnote-2). | Per paskutinius 5 (penkis) metus iki paraiškų pateikimo termino pabaigos arba per laiką nuo dalyvio įregistravimo dienos (jeigu dalyvis vykdė veiklą mažiau nei 5 (penkis) metus iki paraiškų pateikimo termino pabaigos) atliktų statybos ir montavimo darbų sąrašas (Sąlygų 18 priedas). |
| * 1.
 | Dalyvio pastarųjų 3 (trijų) finansinių metų arba per laiką nuo dalyvio įregistravimo dienos (jeigu Dalyvis vykdė veiklą mažiau nei 3 (trejus) finansinius metus) grynojo pelno reikšmė turi būti teigiama arba lygi nuliui. Apskaičiuojant sumuojamos kiekvienų metų reikšmės per visą nurodytą laikotarpį. | Paskutinių 3 (trijų) finansinių metų arba laiko nuo dalyvio įregistravimo dienos (jeigu dalyvis vykdė veiklą mažiau nei 3 (trejus) finansinius metus) pelno (nuostolio) ataskaitų tinkamai patvirtintos kopijos. |
| * 1.
 | Dalyvis turi būti finansiškai pajėgus finansuoti projektą. Bendra finansavimo suma, įskaitant komercinio banko ar kitos finansinės institucijos finansinį indėlį į projektą kartu su dalyvio finansiniu indėliu turi būti ne mažesnė nei 88,4 (aštuoniasdešimt aštuoni milijonai keturi šimtai tūkstančių) mln. EUR (ar atitinkamai kita valiuta, įskaitant PVM). | Komercinio banko ar kitos finansinės institucijos raštas apie numatomą finansavimą ar / ir dalyvio bendrovės akcininkų, ar kitų kompetentingų valdymo organų sprendimas skirti reikiamas lėšas arba kiti šių lėšų realumo įrodymai. |

| Nr. | 1. Techninio ir profesinio pajėgumo reikalavimai[[3]](#footnote-3)2
 | Kaip atitikimo įrodymą reikia pateikti |
| --- | --- | --- |
| * 1.
 | Dalyvis per paskutinius 10 (dešimt) metų iki paraiškų pateikimo termino pabaigos arba per laiką nuo įregistravimo dienos (jeigu veikla vykdyta mažiau nei 10 (dešimt) metų iki paraiškų pateikimo termino pabaigos) turi būti tinkamai įvykdęs bent vieną rangos darbų sutartį ypatingų statinių grupei priskiriamame statinyje (užsienio tiekėjams – lygiaverčiame statinyje): **negyvenamieji pastatai**, pagal kurią atliktų rangos darbų vertė yra ne mažesnė kaip **25,8 mln. EUR be PVM**. | Tinkamai įvykdytų sutarčių sąrašas (Sąlygų 19 priedas) ir dalyvio pažyma (Sąlygų 20 priedas), kuriose turi būti patvirtinta, kad sutartis buvo įvykdyta tinkamai. Pažymoje turi būti nurodyta:1. Užsakovas ir jo kontaktiniai duomenys;
2. darbų vykdymo vieta;
3. atliktų darbų vertė (be PVM);
4. darbų vykdymo pradžios ir pabaigos datos;
5. patvirtinimas apie tai, ar darbai buvo atlikti pagal galiojančių teisės aktų, reglamentuojančių darbų atlikimą, reikalavimus ir yra tinkamai užbaigti (t. y. darbai užbaigti sutartyje (ar papildomame susitarime) nurodytu terminu ir pasirašytas pripažinimo tinkamu naudoti aktas, statybos užbaigimo aktas arba lygiavertis dokumentas).

Sutartis yra laikoma tinkamai įvykdyta, jeigu pripažinimo tinkamu naudoti aktas, statybos užbaigimo aktas, galutinis atliktų darbų priėmimo–perdavimo aktas arba lygiavertis dokumentas yra išduotas per pastaruosius 10 (dešimt) metų iki paraiškų pateikimo termino pabaigos.Dalyvis yra laikomas tinkamai įvykdžiusiu vieną sutartį, jeigu to paties objekto (negyvenamojo pastato) rangos darbus yra atlikęs pagal kelias rangos darbų sutartis.Negyvenamas pastatas yra suprantamas kaip statinys, kurio rangos darbai yra atliekami pagal vieną techninį (techninį darbo) projektą.Jeigu koncesijos konkurso komisijai kyla abejonių dėl dalyvio nurodytų sutarčių ar atliktų darbų, komisija turi teisę pareikalauti dalyvio pateikti užsakovo pažymą su šiame punkte nurodyta informacija arba pati tiesiogiai kreiptis į užsakovą su prašymu pateikti atitinkamą informaciją. |
| * 1.
 | Dalyvis per pastaruosius 3 (tris) metus iki paraiškų pateikimo termino pabaigos ne trumpiau kaip 12 mėnesių nepertraukiamą laikotarpį turi būti būti vykdęs ar vykdyti sporto ar / ir kultūros komplekso (objekto ar objektų), kuriame vykdomi sporto ir/ar kultūros renginiai, ir kuriame būtų sporto ar/ir kultūros renginiams skirtas (-i) objektas (-ai), kurio (-ių) žiūrovų stacionarių sėdimų vietų skaičius yra ne mažesnis kaip 10 000 (dešimt tūkstančių), valdymo ir eksploatavimo sutartį. | Tinkamai įvykdytų / vykdomų sutarčių sąrašas (Sąlygų 19 priedas) kartu su dalyvio pažyma, patvirtinančia, kad paslaugos buvo / yra teikiamos tinkamai (Sąlygų 20 priedas). Pažymose turi būti nurodytas užsakovas ir jo kontaktiniai duomenys, paslaugų atlikimo data ir vieta, be to, patvirtinimas, ar jos buvo suteiktos pagal galiojančių teisės aktų, reglamentuojančių paslaugų teikimą, reikalavimus ir tinkamai suteiktos / teikiamos.Jeigu koncesijos konkurso komisijai kyla abejonių dėl dalyvio nurodytų sutarčių ar suteiktų paslaugų, komisija turi teisę pareikalauti dalyvio pateikti užsakovo pažymą su šiame punkte nurodyta informacija arba pati tiesiogiai kreiptis į užsakovą su prašymu pateikti atitinkamą informaciją. |
| * 1.
 | Dalyvis per pastaruosius 3 (tris) metus iki paraiškų pateikimo termino pabaigos vykdė sporto ir/ar kultūros renginių organizavimo veiklą ne mažiau kaip 10 000 stacionarių sėdimų vietų turinčiame sporto paskirties statinyje (keliuose tokiuose statiniuose), arba tokius statinius valdė, ir tokia veikla nurodytu laikotarpiu atitinka šiuos reikalavimus:* 1. per vienerius metus vidutiniškai organizuojami ne mažiau kaip 3 (trys) tarptautiniai sporto ir/ar kultūros renginiai, iš kurių bent vienas futbolo ir/arba lengvosios atletikos;
	2. vidutinės metinės dalyvio tokios veiklos pajamos yra ne mažesnės kaip 2 mln. EUR (be PVM), įskaitant dalyviui tenkančią pajamų dalį už bilietų pardavimą, objektų / patalpų nuomą renginiams ar su jais susijusioms veikloms, transliacijos teises, infrastruktūros valdymo mokesčius ir kitas su šios veiklos vykdymu susijusias dalyvio pajamas.
 | Sporto paskirties statiniuose (-yje) (sporto infrastruktūros ar lygiaverčiuose statiniuose (-yje) ir juose (-ame) vykdytos veiklos (renginių) sąrašas (21 priedas), nurodant konkrečius 1 papunktyje nurodytus reikalavimus atitinkančius renginius ir trumpą jų aprašymą, ir dalyvio patvirtinta pažyma, kurioje nurodytos dalyvio vidutinės pajamos pagal 2 papunkčio reikalavimus.Jeigu koncesijos konkurso komisijai kyla abejonių dėl dalyvio nurodytų veiklų ar pajamų, komisija turi teisę pareikalauti dalyvio pateikti papildomus atitikimą šiam išankstinės atrankos kriterijui patvirtinančius įrodymus arba pati tiesiogiai kreiptis į paslaugų užsakovus ar kitus asmenis su prašymu pateikti dalyvio atitikimui šiam kriterijui įvertinti reikalingą informaciją. |
| * 1.
 | Sutarties turi vykdyti patyręs ir kvalifikuotas specialistas – ypatingo statinio projekto vadovas (statinių grupė – negyvenamieji pastatai) (bent vienas specialistas) – atsakingas už darbų atlikimui reikalingo projekto parengimą ir, kuris:* 1. turi aukštąjį universitetinį arba jam prilygintą išsilavinimą;
	2. turi ne mažesnę kaip 3 (trejų) metų praktinę darbo rengiant projektus ypatingų statinių grupei priskiriamuose statiniuose patirtį;
	3. turi vadovavimo bent 1 (vieno) užbaigto UEFA 4 kategorijos ar lygiaverčio sporto paskirties statinio, kuriame žiūrovų sėdimų stacionarių vietų skaičius yra ne mažesnis kaip 10 000 (dešimt tūkstančių), projektavimui.
 | Darbinės veiklos aprašymas, kuriame turi būti aiškiai nurodyta informacija apie specialisto atitiktį kvalifikacijos reikalavimui (22 priedas).Atestuotam ypatingojo statinio projekto vadovui – projektuoto statinio statybą leidžiančio dokumentas (kopija) arba lygiavertis dokumentas (deklaracija), arba statybos užbaigimo aktas (kopija), arba lygiavertis dokumentas.Išduoto kvalifikacijos atestato arba teisės pripažinimo dokumento kopija.[[4]](#footnote-4) |

Jeigu dalyvis dėl pateisinamų priežasčių negali pateikti nurodytų dokumentų, galima pateikti kitus koncesijos konkurso komisijai priimtinus dokumentus ar informaciją, patvirtinančius dalyvio atitikimą nustatytiems atrankos kriterijams. Tokiu atveju rekomenduotina iš anksto kreiptis į komisiją dėl atitikimą atrankos kriterijams pagrindžiančių dokumentų priimtinumo. Dalyvio atitiktis reikalavimams yra vertinama toliau nurodyta tvarka:

1. Bendruosius reikalavimus, numatytus 1.1 – 1.8 punktuose privalo atitikti kiekvienas ūkio subjektų grupės dalyvis. Bendrąjį reikalavimą, nustatytą 1.9 punkte, turi atitikti tie ūkio subjektai, kurie vykdys darbus;
2. Ekonominės ir finansinės būklės reikalavimą, numatytą 2.2 punkte privalo atitikti kiekvienas ūkio subjektų grupės dalyvis;
3. Techninio ir profesinio pajėgumo reikalavimus, nustatytus 3.1, 3.2 ar 3.3 punktuose, turi atitikti bent vienas ūkio subjektų grupės dalyvis (šiuos reikalavimus atskirai gali tenkinti ir skirtingi ūkio subjektų grupės dalyviai);
4. kitus išankstinės atrankos reikalavimus privalo atitikti visi ūkio subjektų grupės dalyviai kartu, pagal prisiimamus įsipareigojimus.

Siekiant įrodyti atitikimą išankstinės atrankos kriterijams (išskyrus atitiktį 1.1 – 1.8 punktuose ir 2.2 punkte nustatytiems reikalavimams), galima remtis ir subtiekėjų arba kitų ūkio subjektų pajėgumais. Subtiekėjai arba kiti ūkio subjektai, kurių pajėgumais dalyvis remiasi grįsdamas atitikimą 3.2 ir 3.3 punktuose nustatytiems išankstinės atrankos reikalavimams, privalo prisiimti besąlyginį įsipareigojimą būti solidariai atsakingi su dalyviu (koncesininku) ir jo įkurta projekto bendrove už tinkamą prievolių pagal Sutartį įvykdymą. Dalyvis privalo pateikti tai patvirtinančius įrodymus kartu su paraiška. Tokiais įrodymais gali būti laidavimo raštas, pagal kurį subtiekėjas ar kitas ūkio subjektas įsipareigotų solidariai atsakyti suteikiančiosioms institucijoms už tinkamą dalyvio (koncesininku) ir jo įkurtos projekto bendrovės tinkamą prievolių pagal koncesijos sutartį įvykdymą.

Subjektai, kurių kvalifikacija remiasi dalyvis, privalo atitikti aukščiau 1.1 – 1.8 punktuose nurodytus bendruosius reikalavimus. Šiuo atveju kartu su paraiška dalyvauti koncesijos konkurse reikia pateikti įrodymus, kad tokie subjektai įsipareigoja dalyviui suteikti atitinkamus pajėgumus koncesijos sutarties vykdymui ir kad tokie subjektai turi ir gali dalyviui suteikti tuos pajėgumus. Kaip tokie įrodymai turės būti pateikiama preliminari rangos, paslaugų ar kita atitinkama sutartis, kuri privalo numatyti sankcijas už jos nesilaikymą. Tokia pateikiama sutartis turi būti sudaryta ne tik dalyvio ir projekto bendrovės, bet ir suteikiančiųjų institucijų naudai, privalomai nustatant, kad bet kuris iš šių subjektų turi teisę reikalauti vykdyti prievoles pagal šią sutartį. Kiti įrodymai gali būti pateikiami, tačiau jie privalo būti lygiaverčiai ir priimtini koncesijos konkurso komisijai ir privalo aiškiai ir konkrečiai nurodyti subtiekėjo ar kito ūkio subjekto dalyviui perduodamus išteklius, būdus ir priemones, užtikrinančias, kad dalyviui bus faktiškai perduota atitinkama kvalifikacija.

Subtiekėjai, kurių pajėgumais remiasi dalyvis, projekto įgyvendinimo metu galės būti keičiami kitais subtiekėjais tik koncesijos sutartyje nustatyta tvarka ir tik tokiais subtiekėjais, kurie atitinka bendruosius reikalavimus, nurodytus 1.1 – 1.8 punktuose ir kurių pajėgumai yra ne prastesni už keičiamo subtiekėjo užtikrintus pajėgumus, t.y., naujas subtiekėjas taip pat atitinka ir tą išankstinės atrankos reikalavimą, kurį siekdamas atitikti išankstinės atrankos metu dalyvis (koncesininkas) rėmėsi ankstesnio subtiekėjo pajėgumais.

**PASIŪLYMŲ VERTINIMO KRITERIJAI**

Išsamaus ir galutinio pasiūlymų ekonominio naudingumo vertinimo kriterijus, susideda iš tokių dalių:

|  |  |  |  |
| --- | --- | --- | --- |
| **Nr.** | **Vertinimo kriterijus** | **Trumpas aprašymas** | **Lyginamasis svoris ekonominio naudingumo vertinime** |
|  | Daugiafunkcio komplekso sukūrimo išlaidos (C) | Daugiafunkcio komplekso, įskaitant naują turtą, sukūrimo išlaidos, EUR su PVM | A=35 |
|  | Daugiafunkcio komplekso išlaikymo sąnaudos (neįskaitant komercinės veiklos vykdymo sąnaudų) (O) | Daugiafunkcio komplekso išlaikymo sąnaudos, kurios apima paslaugų teikimo, eksploatacines, priežiūros, reinvesticijų ir administracines sąnaudas daugiafunkciame komplekse per visą projekto laikotarpį, išskyrus paslaugų teikimo,eksploatacines, priežiūros, reinvesticijų ir administracines sąnaudas, patiriamas daugiafunkciame komplekse, jo objekte ar papildome nekilnojamame turte vykdant komercinę veiklą, EUR su PVM | B=15 |
|  | Metinio atlyginimo (M2 ir M3) dydis (K) | Metinis atlyginimas (suteikiančiųjų institucijų mokamas daugiafunkcio kompleksopaslaugų teikimo kompensavimas (M2) ir viešųjų kultūros ir sporto renginių infrastuktūroje organizuojamų renginių aptarnavimo išlaidų apmokėjimas (M3)) per visą projekto laikotarpį, EUR su PVM | C=15 |
|  | Viešųjų kultūros ir sporto renginių infrastruktūroje esančių papildomų žiūrovų stacionarių sėdimų vietų skaičius (T) | Viešųjų kultūros ir sporto renginių infrastruktūroje esančio stadiono papildomų žiūrovų stacionarių sėdimų vietų skaičius, viršijantis minimalų 15 000 žiūrovų stacionarių sėdimų vietų skaičių | D=5 |
|  | Daugiafunkcio komplekso urbanistinis ir architektūrinis sprendinys (G) | Daugiafunkcio komplekso urbanistinis ir architektūrinis sprendinys | E=10 |
|  | Daugiafunkcio komplekso funkcionalumas (P) | Daugiafunkcio komplekso funkcionalumo sprendinys | F=10 |
|  | Verslo planas (V) | Verslo plano pagrįstumas ir priimtinumas | G=10 |

Papildomą informaciją apie koncesijos konkurso sąlygas ir procedūras galima rasti adresu <http://www.vilnius.lt/index.php?1976970603>.

\_\_\_\_\_\_\_\_\_\_\_\_\_\_\_\_\_\_\_\_\_\_

1. Pagal Lietuvos Respublikos statybos įstatymo 15 straipsnio 4 dalį Lietuvos Respublikoje registruotų juridinių asmenų atestavimą ir užsienio valstybėse registruotų juridinių asmenų ar kitų užsienio organizacijų ar jų padalinių kilmės valstybėje turimos teisės užsiimti analogiška statinių statybos veikla dokumentų pripažinimą atlieka VĮ Statybos produkcijos sertifikavimo centras ([www.spsc.lt](http://www.spsc.lt))., kuris išduoda kvalifikacijos atestatą ar teisės pripažinimo dokumentą ne vėliau, kaip per 20 darbo dienų nuo prašymo ir visų reikalaujamų dokumentų pateikimo dienos. [↑](#footnote-ref-1)
2. Jei dalyvis darbams atlikti ketina pasitelkti subtiekėją (rangovą), nurodytą reikalavimą turi atitikti ir nurodytus dokumentus turi pateikti subtiekėjas (rangovas). [↑](#footnote-ref-2)
3. [↑](#footnote-ref-3)
4. Koncesijos konkurso komisija turi teisę naudodamasi Valstybės oficialiais registrais (<http://www.spsc.lt> ir kitais) ar kitais oficialiais duomenų šaltiniais tikrinti, ar siūlomi specialistai turi Aplinkos ministerijos ar valstybės įmonės Statybos produkcijos sertifikavimo centro ir / ar Lietuvos architektų rūmų ar kitos kompetentingos institucijos išduotą kvalifikacijos atestatą arba teisės pripažinimo dokumentą. [↑](#footnote-ref-4)